text: "La humiliació pública no ha valgut de res ni valdrà de res mai"
  Sunzi, o Sun Tzu, va ser un general que visqué a l'estat de Wu, a l'actual Xina, al segle VI abans de Crist. La tradició, i aquesta és una dada discutida per molts historiadors, li atribueix la redacció d'un llibre que porta per nom L'art de la guerra.
  Aquest volum ha estat durant mil cinc-cents anys una referència no tan sols militar sinó de pensament estratègic i tàctic. S'ha aplicat a la política, al món dels negocis i a les relacions humanes, bàsicament perquè inclou una sèrie important de consells de tipus psicològic que s'han demostrat vàlids al llarg dels segles i a tot el món. Perquè Sunzi va explicar coses d'un enorme sentit comú, com ara que aconseguir la victòria en cent batalles no és ideal, perquè la cosa ideal és vèncer sense necessitat d'anar a la batalla, o que en un conflicte no has de confiar mai que l'enemic no t'atacarà, sinó que has de procurar de tenir sempre una posició inexpugnable, per no dependre d'ell.
  Llegir Sunzi i assimilar-lo, que no és el mateix que llegir-lo, hauria de ser una assignatura obligatòria per a fer de polític, perquè segurament ens estalviaria situacions tan penoses com la que acaba de viure el diputat de Sobiranistes, dins el grup d'Esquerra Republicana al congrés espanyol, Joan Josep Nuet.
  El 2017, Nuet era membre de la mesa del parlament per Catalunya Sí que es Pot, i no sabem què va votar en la proclamació de la independència perquè va ser un dels quatre diputats d'aquesta formació que es va negar a mostrar el no en públic. El gest que va tenir aquell dia, de solidaritat davant la repressió, sempre caldrà reconèixer-li'l. Però ara, com a defensa en el judici, Nuet va argumentar que no havia volgut desobeir mai el Tribunal Constitucional i va arribar a afirmar, en una escena difícil d'esborrar, que ell havia passat dos anys intentant d'evitar, s'entén que des de dins, la independència de Catalunya. Res de tot això li ha valgut de res i ha estat condemnat a inhabilitació per haver permès el debat i la votació de les lleis de desconnexió i de les conclusions de la comissió del procés constituent. En una decisió, per cert, que té molt d'amenaça a la mesa actual.
  No li valdrà de res, doncs, la humiliació pública que aquella declaració implicava per a ell i per a la seua formació política –en definitiva, era gairebé grotesc veure un diputat del grup d'Esquerra Republicana suplicant clemència a còpia d'afirmar que ell treballava contra el primer objectiu del grup polític on ara està integrat. I Nuet, condemnat a nou mesos d'inhabilitació, haurà de deixar l'escó del congrés espanyol, que ha ocupat fins avui. Després d'haver-se deixat bona part de la credibilitat personal guanyada abans, per no dir tota, en el seu inútil intent d'amansir la justícia espanyola.
  Hi ha dues coses que em consolen una mica en aquest trist afer. La primera és que, cada dia que passa, les coses van quedant més clares i queda més desacreditat aquest pensament màgic que vol creure que hi ha possibilitats d'alguna mena d'entesa amb l'estat espanyol. La segona, però, és més important: Espanya tampoc no ha llegit Sunzi, o no l'ha assimilat. Perquè un dels consells més savis i repetits del llibre és aquell que diu que quan tens un enemic acorralat sempre li has de deixar un espai per a poder escapar. La raó? Si no ho fas, si el pressiones tant que no té cap escapatòria possible, abans de deixar-se matar passarà per sobre teu. Com siga i sense importar-li el preu que això puga tenir.
  09.04.2021 | 22:20
  Sr Partal, no pot dir que el primer objectiu d ER es la independencia i per aixo era paradoxal que el Sr Nuet hi fos, voste sap perfectament que ER no vol la independencia, nomes miren la poltrona i els sous i fer mal al MHP Puigdemont.
  09.04.2021 | 22:26
  Vicent, com pots dir que Nuet estava a un partit que el primer objectiu és la independència, fins que no tinguem clar que els dirigents d'aquest partit fas esment, però no hi posés nom i ja ens entenem ,no té la seva prioritat la independència, per no dir que no vol la independència, es com seguir dient que el PSO€ és un partit d'esquerres i democràtic, quan sabem de sobres que ni és d'esquerres i a més és franquista; quan tindrem la valentia de dir les coses pel seu nom Vicent?
  09.04.2021 | 22:35
  No només Nuet hauria de llegir Sun Tzu. La resta d'independentistes també ens hauria anat bé enterdre'l abans del procés. Ens hauria evitat molts errors. Que els espanyols no l'entenguin, m'és igual. Però tu mateix poses un principi , " no has de pensar mai que l'enemic no t'atacarà", que evidentment no varem aplicar. Recordem : "Espanya no es pot permetre…..", "Europa no tol.lerarà…" sí, sí….
  09.04.2021 | 22:41
  Benvolgut Partal, de debò creieu que EL PRIMER objectiu d'ERC és la independència? Me'n faig creus.
  El vostre raonament , i la referència, són impecables…. Només falla un detall: Pel Sr. Nuet , com per molts dirigents d'ERC, Espanya no és un enemic contra qui cal guanyar batalles ( o tenir-les guanyades d'antuvi), és un conjunt del qual fan part i que cal convèncer…
  Jo no criticaria mai el que fes un perseguit polític per defensar-se, excepte delatar, es clar, i no es el cas d'en Nuet. També cal reconèixer que ha aconseguit una pena mes petita que el altres membres de la Mesa però entenc que al preu d'haver de deixar la política, si mes no la primera línia.
  09.04.2021 | 23:03
  En Nuet ens ha deixat dues evidencies;ell no es independentista,ER tampoc.
  Si ER volgués la independència com a primer objectiu, no s'embarcaria en taules de diàleg, ni deixaria dirigir l'estratègia d'alliberament a un presoner (cosa que també diu l'art de la guerra).
  ER vol alliberar el seu mossèn, abans que res, i vol ocupar el lloc de CiU tant a la Generalitat com en la relació amb Espanya. I això és incompatible amb la independència. En primer lloc perquè el pacte amb l'estat (abans PP i ara PSOE) no els ho permet i en segon perquè governar la Generalitat implica mantenir la autonomia i l'estat colonial.
  El que és incomprensible és que alguns periodistes ben informats els continuïn esmentant com independentistes i d'altres més ignorants encara es creguin que ho són.
  09.04.2021 | 23:12
  Dissortadament, Espanya sí que ofereix una sortida als polítics, diguem-ne independentistes, continuar gestionant l'autonomia. Una autonomia ben acotada políticament i judicial. I se'n veuen molts d'aquests polítics del que molt bé vostè anomema sotogoverno, ara ja a primera fila i volent gestionar la colònia amb el permís de la metròpoli.
  Al Major Trapero sí que li va funcionar dir que volia detindre el President, oi?
  09.04.2021 | 23:51
  No, Espanya no ofereix cap sortida als catalanistes. I la prova de tot plegat la podeu buscar en el cas Pujol. Tots recordem allò de "tranquil Jordi tranquil". Després van venint tots els altres. Una bona pila que ens van suggerint com requereix Espanya castigar qui li planta cara des de la diferència. Diguem que no fan cas del primer i elemental principi pel qual la millor manera de gestionar un afer és evitar el conflicte i que aquest t'arribi. Quan tens la guerra oberta, l'altre s'hi haurà de tornar. Per exemple, això mateix s'aplica en el cas del senyor Boye contra l'estat espanyol. La pregunta primera de tot plegat està justament aquí: per què Espanya requereix trencar unilateralment? A partir d'aquí, crec que sobreestimem el paper del moviment independentista en la gènesi d'aquest conflicte. Sempre he pensat, que en tal situació s'hi posa Espanya tota soleta. Ara només cal demanar-nos el perquè i en sabrem la seva principal debilitat. Per això l'editorial espetega que Espanya tampoc no ha llegit Sunzi. Sembla que no, no ho han llegit fent possible i estratègic visualitzar la set de violència espanyola.
  De moment, la majoria fem la mirada inversa. Pretenen que és l'independentisme qui planteja la guerra. Una guerra que té plantejada guanyar, on la voluntat d'independència ho pot tot. Francament, passat ja el primer moment més èpic, i sense que cap dels motius per la independència hagin minvat el més mínim, potser s'imposaria una mirada diferent.
  10.04.2021 | 00:00
  Vinga va, Vicent !
  Realment tu, creus que els del CNI, que és qui mou les cordetes del guinyol espanyol, no s'han Sun Tzu?
  Ja n'hi ha prou de voler fer veure que els rucs volen, Vicent.
  A Sun Tzu, Machiavelli, Guillem Bou i Bauzà, Schmitt, Churchill, De Gaulle, Buskirk, K. Clausewitz, els de la KGB, i la CIA.
  Al remat, encara ens tenen desarmats i vençuts, dintre la seua cleda.
  No ens en vindria gens malament de fer un exercici d'humilitat seriosa si mai els volem vèncer, xe !
  10.04.2021 | 00:15
  Sense entrar en el tema d'en Nuet, que em sembla prou ben exposat, celebro que el director de Vilaweb em reafirmi en la meva opinió de no entendre com algú que ocupa llocs de responsabilitat o emet opinions sobre temes públics pugui no saber que el llibre "L'Art de la Guerra" existeix, sigui o no del Sun Tzu, i no l'hagi llegit. I n'he trobat molts. Em sembla equivalent a no saber de "El Príncep" del Maquiavelo.
  Potser aquesta ignorància força extesa explica en part per què el món va com va:
  Obviem coses bàsiques del comportament humà.
  10.04.2021 | 00:16
  La condemna de Nuet és com la dels seus companys de la Mesa del Parlament, però amb una rebaixa per fi de temporada del 60%: dels 20 mesos d'inhabilitació als 8. Dels 30000€ de multa als 12000€. Exactament! Per què? Perquè és manifesta contrari a la independència. Això pot voler dir que és jutja ideologia, no fets provats. Politització de la justícia? Què va!
  Per cert, Nuet es va presentar a les Generals per ERC. Té vots teòricament dels independentistes sense ser-ho. Jugada mestra? Via àmplia? Eixamplament de la base? O construir sobre la sorra?
  10.04.2021 | 00:39
  Quan Rajoy va dir que no al pacte fiscal, Mas i Convergència fan fer un pas cap a l'independentisme. Trobo curiós que res semblant hagi passat amb la tradició política que representen ara els comuns i va representar Icv. Lenin té una escrits en que defensa l'autodeterminació dels pobles, que naturalment no veu en contradicció amb l'internacionalisme. Nuet ve de partits que es diuen comunistes i que no sempre han defensat l'autodeterminació. Són més immobilistes que Convergència. Representen forces polítiques inútils, incapaces d'aconseguir, quan són al govern, canvis reals i quan no hi són, incapaces de sortir de la consigna de sempre
  10.04.2021 | 01:09
  Es trista la situació del Sr. Nuet, amb rebaixa i tot., encara que s'ho hagi guanyat a polç. Jo penso que ERC es un partit independentista que creu fermament que la Independencia mai sera un fet, que és impossible, ergo és millor la Autonomia
  que res. Hi ha por, molta por. Aquella guerra s'hauria d'haver guanyat, però potser, avui, tot això es fer volar coloms.
  10.04.2021 | 02:56
  -No em feu mal. No soc jueu. Soc un dels vostres. Us puc assegurar que vaig estar dos anys intentant aturar els jueus.
  Versió segle XXI, democràcia "plena" espanyola:
  -No em feu mal. No soc independentista. Soc un dels vostres. Us puc assegurar que vaig estar dos anys intentant aturar la independència.
  10.04.2021 | 03:32
  No ni ha dubte. El que pretenia el senyor Nuet era conservar l'escó. I amb ell el sou. Ha perdut credibilitat i sou. Possiblement, Espanya té fama de no fallar mai, ens han fet un favor deixant clar que el pecat és ser català. Amb això, ja en tenen prou.
  10.04.2021 | 05:24
  "Si no ho fas, si el pressiones tant que no té cap escapatòria possible, abans de deixar-se matar passarà per sobre teu. Com siga i sense importar-li el preu que això puga tenir" amb els politics catalans a Catalunya en aquest moment, això es impossible, i Espanya ho sap molt be això.
  Sort en tenim de la ceguesa de l'enemic. Que en fa d'anys i ocasions que amb un mínim d'intel·ligència ens hagués derrotat. Però per sort nostre, no falla mai. El que em preocupa és la ceguesa dels nostres. Potser el nostre problema és considerar-los nostres.
  10.04.2021 | 05:52
  Sr J Mir. L'ha clavat. Sí, no sé , a mes, d'ahon venen tantes lloances aĺ Major Trapero. A ell si que li va sortir brodat.
  10.04.2021 | 06:41
  He viscut molts anys a Madrid i conec molt bé la seva situació i la manera de pensar de la gent. Madrid és una ciutat aïllada, situada enmig d'un desert, econòmicament inviable i que sempre ha viscut de les seves colònies. A Madrid desconeixen la realitat i no tenen ni capacitat ni recursos per conèixer-la.
  I efectivament, a Madrid no han llegit a Sun Tzu, i si ho han llegit no ho entenen o el menyspreen. Estic d'acord amb Vincent, la independència és un procés irreversible que caurà com fruita madura malgrat els nostres dirigents, especialment els d'ERC i la CUP. Mentre aquí estarem discutint eternament sobre el full de ruta i la unitat estratègica, ens arribarà la notícia que Espanya ha entrat en fallida, i llavors serà el moment per proclamar la nostra independència. Només espero que quan arribi aquesta situació nostres dirigents estiguin a l'alçada
  10.04.2021 | 07:45
  Aquets dias corre per la red una noticia que no se pas si es cert o un fake,parla del pare I avi del candidat a President sr. Aragones,del pare diu que es va agafar a l'amnistia per blanquejar diners del infame ministre Montoro I del avi que va ser batlle franquista. Es cert o es un Fake?
  Faig aquesta pregunta perque no he vist cap desmentit de ningù d'erc. Com tampoc he vist cap desmentit de Junqueres respecte al que va fer al dia de la proclamaciò de la republica(la de 5 min.) que va deixar a Puigdemont tot sol.
  Ara lo de nuet,avants lo del major Trapero,sr Partal hi ha algù llibre que s'enomeni l'art de la honestidad?
  Tothom hauria de llegir Sun Tzu. I més encara si ets politic, és clar.
  Joan Carles Magrans
  10.04.2021 | 07:59
  Voldria recordar que en el moment que en Joan Josep Nuet està a la Mesa del Parlament, i pel que ha estat condemnat, el primer objectiu oficial d'ERC era reclamar la independència de Catalunya, com demostren les declaracions d'Oriol Junqueras en aquells moments. Recordo aquest fet perquè acusar a Vicent Partal de dir que ERC defensava la independència de Catalunya no és el que ell ha escrit. És clar que en aquells moments, ERC deia que el seu objectiu principal era la independència de Catalunya. Les valoracions personals, totalment legítimes i probablement àmpliament compartides, no han d'oblidar el temps cronològic en què succeeixen els fets per evitar crítiques immerescudes a qui relata els fets.
  10.04.2021 | 08:11
  El sr. Nuet ha rebut menys del que es mereix el cínic personetge.
  10.04.2021 | 08:24
  Un partit que es diu independentista no pot tenir càrrecs, diputats… que es declaren clarament anti- independentistes. P.e. Nuet, Rufián…i molts altres.
  10.04.2021 | 08:26
  Que el Sr. Nuet estigués dos anys lluitant contra la independència des de dins d'un partit que es proclamava (i encara ho fa) independentista, és molt simptomàtic del que significa en realitat aquesta idea de: 'ampliar la base'. Un partit que incorpora gent que treballa activament en contra del seu programa l'únic que busca és obtenir més vots. No importen les ideologies ni els principis, una cosa és el programa publicat i una altra l'agenda interna de la cúpula. D'això se'n deia populisme, no?
  10.04.2021 | 08:40
  El 14 de febre varen votar independentisme 718.644 persones menys que el 21 de desembre de 2017. No crec que aquesta davallada s'expliqui només per la pandèmia de la Covid-19. L'actitud de Nuet, lacai, humiliant, amb el cap cot, demanant clemència al tribunal, és una estampa que venim veient des de fa tres anys i això fa mal als que s'han manifestat, als que s'han plantat davant les presons fent tot tipus de performances, als que s'han jugat la pell davant de la policia a l'aeroport o als carrers de Barcelona, als que han caminat per les carreteres del país per la llibertat, als que han omplert el país de llaços grocs i tots aquells que, sense poder fer-ho, s'han sentit representats pels que ho han fet. L'actitud Nuet és tan antiga com la humanitat. Un tal Judes ja surt als evangelis. Dit això, i contradient una corrent que hi ha entre els nostres estimats hiperventilats comentaristes, ERC sí vol la independència de Catalunya, quan parlo d'ERC parlo de prop del milió de votants del 2017 i dels 600.000 d'aquest febrer passat. Sí, la vol. Podem discutir moltes coses que no hi combreguem o que radicalment creiem equivocades, però si discutim l'independentisme d'ERC estem qüestionant el mateix independentisme perquè jo he caminat, m'he manifestat, he corregut -no m'han enxampat- i … m'he emocionat al costat de companys d'ERC, i encara que jo no els voti, sé que estan en la mateixa trinxera i són dels meus en la lluita de l'alliberament nacional.
  10.04.2021 | 09:02
  Dieu-me tocasons, però M'hagués agradat veure un Nuet ferm, transparent i vista la història judicial del procés, en clara defensa de les persones empresonades i exiliades. Però aquestes coses a la vida real quasi mai passen.
  Una molt encertada reflexió. Moltes gràcies
  10.04.2021 | 09:18
  Bona reflexió Vicenç, cada dia les coses estan més clares i veiem com les actituds de Joan Tardá, Gabriel Rufián, Joan Josep Nuet i tants d'altres d'ERC que encara resten amagats, contraris a l'independència despullen l'engany i la falsedat d'ERC. Del que diuen en les declaracions sempre abrandades per tapar la falsedat i del que realment fan a la pràctica. ERC ni és independentista ni la vol.
  És patètic escoltar al flamant President Pere Aragonés, en el moment que tornen a tancar a la Montserrat Bassa i la Carme Forcadell, traient pit i demanant cridant l'amnistia i l'autodeterminació en nom de la Generalitat "Republicana" vol dir (Autonòmica).
  I poc abans la portaveu i negociadora Vilalta diu que la política d'ERC a Madrid de baixar-se el pantalons ni es toca, ni es pacta. Va bé que ERC segueixi dia a dia ensenyant les seves vergonyes, perquè els seus anestesiats votants vagin despertant.
  Espanya no perdona i Catalunya no paga traïdors.
  10.04.2021 | 09:19
  Visca el diàleg amb la violència estúpida personificada. Costa saber qui són més estúpids. Vinga ànims, que la fruita va madurant i l´estat català arriba, malgrat els dirigents nefastos que pul·lulen.
  No sap vostè Sr. Partal, com li agraeixo que ja no anomeni a ERC com a partit "independentista reformista".
  És una evidència empírica que ERC és un partit autonomista "de facto", com també està més que demostrat que Espanya no vol ni pot reformar-se.
  Ha fet molt de mal pel que va significar el Primer d'Octubre, els darrers tres anys consolidant la contrarevolució d'ERC precisament amb aquesta estratègia basada en la mentida de dir just el contrari del que fan.
  Si el gremi de periodisme tingués la recerca de la veritat com a valor fonamental: el 14F haria tingut un altre resultat.
  10.04.2021 | 09:28
  Perpetrat el crim, els subjectes es van presentar davant d'Escipió reclamant el pagament del deute que havien acordat. Sense immutar-se, el polític romà els va dir: "Roma no paga traïdors".
  Aquestes quatre ratlles de la història real o inventada, deixen clara l'amoralitat tant dels romans (el poder) com dels traïdors.
  Suposo que un o altre polític espanyol haurà llegit Sunzu. Que ho hagi entès o ho hagi fet "a la seva manera" ja és una altra cosa. En tot cas es comporten tots com si només haguessin llegit els "Episodios nacionales" de Pérez Galdós i el "Cantar de mio Cid".
  Al meu modest parer, mentre ERC segueixi afirmant públicament que vol la independència (ni que s'equivoqui en el camí que hi pugui portar) ningú té dret a recriminar al Sr. Partal que li doni aquest qualificatiu. I també al meu modestíssim parer, i amb tots els respectes pels molts que no el compartiran, crec que el pinyol de totes les incongruències d'ERC és el Sr. Junqueras. Junqueras segueix sent l'element determinant de totes les decisions que pren el partit i trobo que es comporta com si no suportés que algú altre i no ell sigui mirat com la punta de llança de l'independentisme i fa el què pot per segar-li l'herba sota els peus. Tant de bo m'equivoqués. Però els fets són els que són.
  10.04.2021 | 09:40
  Clarisim 🏅🎖🥇👍
  10.04.2021 | 10:04
  NUET UN BON MILITANT D'ERC
  Quan l'Albiach, Coscu i Rabell ensenyaven el seu No, Nuet el tenia a la butxaca. Ara diu que volia ser útil a la defensa constitucional contra la independència. Només que tenia por de perdre l'escó (això ho calla).
  Encara no sabia que la direcció d'ERC era dels seus… Quina personalitat més indigne. Un Trapero II. Però el seu plà no comptava amb cap detenció, era massa angèlic per ser perdonat…
  PS. Seria bo i saludable que cadascú caracteritzi els partits polítics com cregui convenient. No?
  De res li ha servit a Nuet declarar que ell volia evitar la independència de Catalunya el 2017, quan militava a Catalunya sí que es pot. Veure un diputat d'ERC renegar de la independència davant d'un jutge és una humiliació difícil de païr, però segur que obrirà els ulls de molts votants d'ERC sobre l'estratègia de submissió del seu partit, que només busca la clemència d'un estat totalitari i que només obtindrà repressió i més repressió. L'autodeterminació va començar l'1 d'octubre del 2017, al carrer, però els qui aleshores lideraven el procés varen creure que acabaria en una taula de negociació i van renunciar a la unilateralitat. L'estat va triomfar i ara caldrà esperar a una nova generació de polítics que tinguin clar que el dret l'autodeterminació no es guanya en un despatx i que la independència i la democràcia es defensen al carrer, rebent cops de porra, pilotes de goma, bales de foam i el que caigui.
  10.04.2021 | 10:07
  Estic encuriosida per saber què farà ara el sr. Nuet i el partit en el qual milita (incloc especialment 'Sobiranistes' aquesta mena de think-tank que no sé ben bé quin color té). Malauradament, la realitat ens demostra que no passarà res. Ningú s'avergonyirà, ningú dimitirà i, amb una mica de sort, esperem, no el faran heroi. Espero queel general xinès tingui raó. Però fins quan?
  10.04.2021 | 10:08
  Sun Tsu també va escriure una altre cosa que ens anirem molt bé. Va dir que els soldats mai poden seguir les ordres del seu general si ell està capturat per l'enemic.
  El més obvi és el cas d'ERC amb el seu president Oriol Junqueras a la presó, liderant el partit des d'allà. Però també JxCat amb Jordi Sànchez no és un bon exemple, malgrat les efectes negatius no són tan obvi. Encara no.
  No cal haver llegit Sunzi, nomes cal haver escoltat Rosa Parks.
  10.04.2021 | 10:55
  Avui, un votant d'ERC dels que no formen part ni de la menjadora, és com a un musulmà que li diguis que sigui apóstata.
  Ja pot intentar llegir alguna cosa que no se'n surt, es posa davant de tv3 i no li cal ni fer treballar les dues neurones. El problema dels que volem deixar de ser independentistes, es aquest: els votants ignorants d'ERC. Ni els dirigents ni els de la menjadora.
  Tots els comentaris van fet flipar, el teu Pep l'he vist com un ganivet tallant fi i recta sense cap errada.
  Quan li caurà la bena dels ulls a ERC? Quan s'adonarà que els pactes que intenta amb els seus propis carcellers li reporta menys beneficis que plantar-se i confrontar-se intel.ligentment? Només un cec afirmaria que els beneficis per a Catalunya són més grans amb el PSOE que amb el PP. Per a mi és al revés: el PP et mostra la realitat a què has d'enfrontar-te, però el PSOE te l'amaga i a molts els paralitza.
  10.04.2021 | 11:27
  Per què no feu sortit d'ERC-atalà als d'ERC-astellà? Que es monten el seu partinyol d'esquerdes…
  Cinic i ha mes col,laboricionista, quina perla, no cal dir res mes
  10.04.2021 | 11:59
  Sr. Joan López, s'ha de valorar els comportaments de les persones pel que fan elles, no pas pel que han fet els seus pares O els seus avantpassats.
  El problema radica no tant pel cas de la humiliació de Nuet, sinó en la pròpia confrontació de Catalunya contra l'Estat colonial.
  Si tots els independentistes de Catalunya tinguessin clar això, -de que estem sotmesos colonialment-, no tindríem cap problema en avançar pel full de ruta cap a la proclamació de la República Catalana.
  Que passa? Doncs uns, que volen dialogar PER VEURE quin temps farà, uns altres diuen que els problemes socials son prioritaris, i els altres no diuen blanc ni negre, sinó, qui dia passa any empeny.
  Així no es fa una revolució que ens porti a la independència, o algú es pensa que ens regalaran la independència?
  Si som catalans, on tenim el problema? Fa tres-cents anys que resistim, llavors perquè seguim resistint per passar tres-cents anys mes?
  Potser que ens plantegem d'una vegada per totes la proclamació unilateral, organitzada, estructurada i que respongui a una optima estratègia. Nomes així acabarem de desemmascarar als botiflers, als unionistes camuflats i els que fan el doble joc.
  Llavors sabrem amb qui comptem!!
  A veure, quan en Vicent Partal diu que el primer objectiu d'ERC és la independència, penso que no entra en el que sobre això ens diu la pràctica del partit. Sobre el paper, en les seves declaracions i en els documents del partit, continua proclamant-se independentista. Precisament, en Partal posa en contradicció a Nuet amb el treball polític per la independència.
  D'altra banda, estic convençut que ERC ha tingut molts vots independentistes. Segurament la immensa majoria. No aconseguirem la independència entrant en batalletes partidàries. Per això jo m'estimo més parlar d'estratègies contraposades: una neoautonomista i covarda i una altra combativa per la independència.
  Però també crec que els ciutadans ens hem de plantar en front dels partits polítics i condicionar-los o prendre'ls la iniciativa. Ens han demostrat que son uns mals professionals de la política, incapaços de llegir a l'estat espanyol i de configurar una estratègia vàlida. La Generalitat i el Parlament son institucions autonòmiques sotmeses a Espanya. La independència no arribarà fent política institucional.
  Com molt bé es diu a l'editorial, el cas Nuet dóna més exemples de com és l'esperit de revenja i escarment dels jutges franquistes. Per suposat que baixar-se els pantalons nos serveis de res per que són perseguits per les togues en aquest afer. Si l'escó actual que ocupa no fos d'ERC, potser la sentència hauria estat absolutoria. Referma el criteri de que no es jutgen fets concrets sinó trajectòria personal. Crec que hem d'agrair a en Nuet aquest l'aportació d'aquets evidència a pesar de que li ha tocat fer un paper que en l'ambient actual no l'ajuda pas en el seu prestigi personal. Però tenim persones preses polítiques i cap d'elles podran ser recompensades d'haver hagut de viure en una gàbia tant descoratjadora i de queda clar que en Nuet pensa més en la societat catalana que en ell mateix, encara que el càstig no sigui notori com la presó o l'exili.
  Un emperador que estigui còmode i no vegi amenaçat el seu poder no necessita demostrar ser despietat i venjatiu. El propi dictador, es veu que en el tracte personal es veu que era de bo, encara que de tant en tant havia de signar una pena de mort per tenir la societat collada. Ara com que son els seus jutges qui ho administren i no hi ha pena de mort, necessiten tocar la pera amb coses molt més concretes i de l relació absurda amb el càstig, que han fer servir tota la seva capacitat perquè el mur no els hi caigui. Vol dir això que fan servir el mateix mur que podia servir dins les fosses dictatorials, sense que puguin reconstruir cap merlet abonyegat transitant per la pseudo-democràcia on, per dret, la defensa de la llei pertoca als murs sinó a les urnes. I es troben que s'han de passar el dret pel forro cada dia, i tenen por d eles conseqüències d'aquesta seva transgressió coronada.
  10.04.2021 | 13:29
  TORNO HA REPETIR UN COP MÉS QUE ROMA NO PAGA TRAïDORS
  El cas és que si Nuet no ho sabia es que és curt de gambals . Basar la defensa en negar que és independentista vol dir que no ha estat al cas de res del que fan els jutges del jutjat. Sempre han castigat amb severitat a qui els hi llepa el cul.
  En aquest cas curiosament, i sense que serveixi de precedent, li han fet una rebaixeta de la condemna. M'ha sorprès un comentarista, Joan Mollà, que fa uns raonaments o preguntes que si més no trobo curioses. Diu: "Això pot voler dir que es jutja ideologia no fets provats. Politització de la justícia? Que va!" ! ! !
  També diu: " Per cert Nuet es va presentar a les generals per ERC. Té vots teòricament dels independentistes sense ser-ho. Jugada mestra? Via àmplia? Eixamplament de la base? O construir sobre la sorra? Aquí tenim un paradigma dels que s'han deixat enganyar per la "Paradoxa del Vicent". Pren per independentistes autèntics als independentistes reformistes, que vol dir autonomistes.
  Estaria be que ens poséssim d'acord amb el diccionari i tots donéssim el mateix nom a la mateixa cosa.
  Amén. Així sigui. Curt i bó. Precís.
  "Llegir Sunzi i assimilar-lo, que no és el mateix que llegir-lo, hauria de ser una assignatura obligatòria per a fer de polític, perquè segurament ens estalviaria situacions tan penoses com la que acaba de viure el diputat de Sobiranistes, dins el grup d'Esquerra Republicana al congrés espanyol, Joan Josep Nuet."
  (no tengo nada más que añadir, señoría)
  Deixeu-m'ho escriure així, més contundent.
  Bé, sí que voldria afegir una cosa més. I Esquerra ?, què ha de dir-ne, de tot això?
  I Esquerra, ha llegit Sun Tzu?
  ¿Per quina raó volen eixamplar la base amb sobiranistes com Nuet decidits a exercir la seva sobirania per demanar un NO a la Independència?
  Els Comuns pseudosobiranistes són una gran ajuda per aconseguir un referendum CONTRARI a abandonar l'Estat Espanyol sense que es pugui culpar ERC de voler seguir dins d'Espanya. Crec que per això volen "eixamplar-nos", volen aconseguir un "NO" en un referèndum pactat.
  Amb el "NO" assegurat Espanya pot acceptar referendar la independència.
  Nuet té unes paraules repetides constantment: "Som sobiranistes" "volem la sobirania del poble".. però ara ja sabem que el motiu d'aquest sobiranisme és ACCEPTAR I CONSAGRAR LA CONSTITUCIÓ DEL 78.
  10.04.2021 | 14:42
  Crec que és ben clar que abaixar-se els pantalons no serveix de res. A l'Estat li és igual si plores o rius, intenta aixafar-te i si plores a sobre se'n riu de tu. Avís a tothom.
  El Sr Nuet deu ser un dels famosos "independentistes reformistes", no Sr Partal? Cada día està més clar que ERC mai ha estat independentista. És mereixen acabar al abocador de la história, amb els cupaires. El pet aragonés reflecteix a la perfecció que per salvar els seus cárrecs estàn disposats a mentir i colaborar amb España i fer el que calgui x enterrar CAT. A aquestes alçades ningú pot dir que vota ER perque vol la independéncia. No la vol.
  10.04.2021 | 15:45
  El votant actual d'ER, suposant que sigui sincerament independentista, cosa que no discuteixo, o és ingenu o vol la independència sense pagar-ne el cost. En el fons, les dues variants són la mateixa. El senyor Nuet encarna les ambigüitats del discurs d'ER i la incoherència de les seves accions.
  10.04.2021 | 16:21
  Submarí unionista: tocat i enfonsat.
  Sr. Joan Lopez. ( 07,45 )
  El "SR" Junqueras el dia 27 Octubre despres de proclamar la Republica, va anar de dret desde el Parlament cap a casa seva. Cal dir per si no ho sabia, que a tots els concentrats alla aquest dia, se ens deia : " Tot-hom cap a la Generalitat a donar suport !!!! " Moltisima gent hi va anar confiats que aniriem per totes. EL "SR "Junqueras NO. Tot una declaració d'intencions. !!
  Jordi Butinyà
  És evident que ER no vol fer efectiva la independència, en vol viure de ella anys i panys. I un petit exemple és tots els fitxatges polítics que van en contra de la independència. En Nuet és un clar exemple. Ànims, en tenim per molts i molts anys, amb aquests que viuen de la independència no és possible fer-la efectiva. Salur
  Enric Òdena
  10.04.2021 | 16:53
  En J Vall Clara a la contra portada del Punt-Avui, d'avui mateix explica amb un exemple historic l'afer Nuet. Quants en sortiran?
  Ceľlebro la recuperació del text de Sun Tzu a l'editorial perquè ens va de perles. Trobo molt interessants els consells de Sun Tzu sobre quan es pot afrontar un combat o quan és millor rebutjar-lo. Aquesta part la podríem gravar amb lletres de bronze a la façana del Parlament i a la casa de Waterloo. A veure si ens entra!.
  10.04.2021 | 18:14
  Aquest comentari de Melitó Camprubí és el punt neuràlgic a tenir en compte. No pas les frases inflamades, condemnatòries i denigrans cap a qui no pensa igual. No és més independentista qui crida més… Un tema que encalla les negociacions per formar govern és com enfocar l'escola concertada: mantenir o que passi a pública gradualment…sembla que no hi ha possibilitat d'acord entre uns i altres…
  Els passarem pel damunt, doncs!
  Durant molt de temps he cregut que els hereus de la Internacional Progressista Papanates eren els Comuns-Podem. Però està clar que han eixamplat la base fins a gran part d'ERC. La Nova Internacional Papanates és molt més nombrosa del que creia ( i que voldria)
  Quan arribi el moment del "fuig i fuig" del partit d'Erc cap al carro de JxCat (que arribarà, no ho dubteu) espero que tothom tingui memòria.
  Els votants d'ERC i de la CUP sincerament independentistes finalment han obert els ulls. Si no anem a votar ara, anirem a votar d'aquí dos anys (el termini absurd del pacte Erc-Cup).
  I la desfeta dels "reformistes", ara sí, serà èpica. Fins i tot en Partal ha obert els ulls … penseu!
  Però portarà molts "reformistes" a reivindicar el propri independentisme sincer i hi haurà cúa per entrar a JxCat i al Consell per la República.
  Demano tenir memòria i valorar molt bé a qui donaran/donarem la benvinguda (amb rols determinants). Pareu compte! Aneu al tanto!
  En el pròxim embat, no podem permetre'ns traïdors, caragirades o porucs.
  No dic que no els "acollim". Dic que anem en compte!
  No ens podem permetre més Nuets que impedeixen la independència des de dins, SantisVilas treballant contra el seu propi govern , Rufians de les 30 monedes, Junqueras que no participen a la primera reunió de la independència proclamada, Forcadells plorant als tribunals (la que deia que ara no és moment per covards, ha!), Traperos amb plans per detenir el President, ….
  Prou espies, prou "merda" en els llocs claus.
  La primera llei per guanyar és tenir confiança en el propi comandament. I no la hi podem donar si acullen a tot déu sense controlar-los.
  Si volen venir, els tocarà passar pel sedàs i demostrar més lleialtat i determinació que ningú.
  I prou de donar càrrecs en posicions claus als que venen d'altres formacions!!!!!
  em sap molt de greu escriure això, però arribo a la conclusió que és la més gran evidència dels darrers 3 anys i mig: cal presó, presó i presó per a tots els que es rendiren o entregaren. I cal espoli i humiliació permanent per a un poble mesell i covard. Cal tot això fins que assumim tots que la rendició, presó, humiliació i espoli és per a tots aquells que no es decideixin (decidim?) a ser dignes de ser lliures. I el que més vergonya ens hauria de fer és refugiar-nos en el paper de víctima.
  En aquells mesos del 2017 es van fer tants errors que tiren de tos. El principal i més gros va ser suspendre la declaració d'independència (aquest error almenys el seu autor l'ha reconegut i se n'ha penedit), el segon va ser lliurar-se a la "justícia" espanyola (d'aquest encara espere un reconeixement i un penediment), un signe de debilitat i d'equivocació va ser la percepció positiva que la societat catalana i independentista va tenir de l'acció del senyor Trapero, un policia disposat a detenir el president Puigdemont i que ha rebut honors i torna a ocupar el càrrec que ocupava. Tot això indica que aquesta societat en general no té en compte que "en un conflicte no has de confiar mai que l'enemic no t'atacarà". Espere que en la pròxima envestida no caiguem en els mateixos errors.